Auditor's report — WHA, period 2024 (audited, opinion: unqualified)
Auditor firm: PwC
Signing partner: บุญเรือง  เลิศวิเศษวิทย์

รายงานของผู้สอบบัญชีรับอนุญาต

เสนอ ผู้ถือหุ้นและคณะกรรมการของบริษัท ดับบลิวเอชเอ คอร์ปอเรชั่น จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท ดับบลิวเอชเอ คอร์ปอเรชั่น จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2567 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุด
วันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบฐานะการเงินรวมและงบฐานะการเงินเฉพาะกิจการ ณ วันที่ 31 ธันวาคม พ.ศ. 2567

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบการเปลี่ยนแปลงส่วนของเจ้าของรวมและงบการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่มีสาระสำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระ
จากกลุ่มกิจการและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนด
โดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตาม
ความรับผิดชอบด้านจรรยาบรรณอื่น ๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับรอบระยะเวลาปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบ
ของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูล
ที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่า
มีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายใน หากข้าพเจ้า
ได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวม
และงบการเงินเฉพาะกิจการในรอบระยะเวลาปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

บุญเรือง  เลิศวิเศษวิทย์

ผู้สอบบัญชีรับอนุญาตเลขที่ 6552

กรุงเทพมหานคร

21 กุมภาพันธ์ พ.ศ. 2568

บริษัท ดับบลิวเอชเอ คอร์ปอเรชั่น จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2567

| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของค่าความนิยม |  |

|  |  |

| อ้างอิงหมายเหตุประกอบงบการเงินข้อ 6 เรื่องประมาณการทางบัญชีที่สำคัญและการใช้วิจารณญาณ และข้อ 17 เรื่อง ค่าความนิยม ณ วันที่ 31 ธันวาคม พ.ศ. 2567 กลุ่มกิจการมีค่าความนิยมมูลค่า 17,575 ล้านบาท ซึ่งคิดเป็นร้อยละ 17.31 ของสินทรัพย์รวมของกลุ่มกิจการ  ค่าความนิยมของกลุ่มกิจการเกิดจากการซื้อธุรกิจพัฒนาอสังหาริมทรัพย์ ธุรกิจพลังงานและธุรกิจน้ำในอดีต กลุ่มกิจการทดสอบการด้อยค่าของค่าความนิยมอย่างน้อยปีละหนึ่งครั้ง ซึ่งเป็นไปตามข้อกำหนดของมาตรฐานการรายงานทางการเงิน  ข้าพเจ้าให้ความสำคัญกับเรื่องการประเมินการด้อยค่าของ ค่าความนิยมเนื่องจากมูลค่าของค่าความนิยมมีสาระสำคัญต่อ งบการเงิน ผู้บริหารของกลุ่มกิจการจำเป็นต้องใช้วิจารณญาณและการประมาณการข้อมูลในอนาคต เพื่อประเมินมูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดแต่ละหน่วยซึ่งรวมค่าความนิยมไว้ด้วย  มูลค่าที่คาดว่าจะได้รับคืนดังกล่าวพิจารณาจากมูลค่ายุติธรรมหักด้วยต้นทุนในการจำหน่ายโดยใช้เทคนิคมูลค่าปัจจุบัน  ข้อสมมติฐานที่สำคัญที่ใช้ในการคาดการณ์กระแสเงินสดสุทธิในอนาคตคิดลดเป็นมูลค่าปัจจุบันสุทธิ ได้แก่ กำไรขั้นต้น  อัตราการเติบโตและอัตราคิดลด  จากการทดสอบการด้อยค่าในปีนี้ ผู้บริหารของกลุ่มกิจการสรุปผลว่าไม่มีการด้อยค่าของค่าความนิยม เนื่องจากมูลค่า ที่คาดว่าจะได้รับคืนสูงกว่าราคาตามบัญชี | วิธีการตรวจสอบของข้าพเจ้ารวมถึงเรื่องดังต่อไปนี้   ทำความเข้าใจและประเมินวิธีการจัดทำประมาณการกระแสเงินสดในอนาคตที่จัดทำขึ้นโดยผู้บริหารของกลุ่มกิจการ  เปรียบเทียบประมาณการกระแสเงินสดดังกล่าวกับงบประมาณและแผนธุรกิจที่ได้รับการอนุมัติจากผู้บริหารของกลุ่มกิจการ และหลักฐานอื่นที่เกี่ยวข้องของผู้บริหารในการวางแผนการดำเนินงานในอนาคต  สอบถามผู้บริหารในเชิงทดสอบเกี่ยวกับสมมติฐานที่สำคัญในการจัดทำประมาณการกระแสเงินสด เช่น แผนธุรกิจ ในอนาคต การคาดการณ์ของผู้บริหารเกี่ยวกับกำไรขั้นต้นที่จะเกิดขึ้นในอนาคต อัตราการเติบโต และอัตราคิดลด ซึ่งใช้วิธีต้นทุนเงินทุนถัวเฉลี่ยถ่วงน้ำหนักเพื่อประเมินถึงความสมเหตุสมผลของวิธีการและข้อสมมติฐานที่ใช้โดยคำนึงถึงความอ่อนไหวของสมมติฐานดังกล่าวที่มีต่อมูลค่าที่คาดว่าจะได้รับคืน และ  ทดสอบความถูกต้องของการคำนวณตัวเลขสำคัญที่ได้จากการประมาณการตามข้อสมมติฐานข้างต้น เพื่อคำนวณมูลค่า ที่คาดว่าจะได้รับคืนและเปรียบเทียบกับราคาตามบัญชี  จากการปฏิบัติงานตามวิธีการข้างต้น ข้าพเจ้าพบว่าการประเมินการด้อยค่าของค่าความนิยมดังกล่าวมีความสมเหตุสมผลและสอดคล้องกับหลักฐานสนับสนุน |

|  |  |



| เรื่องสำคัญในการตรวจสอบ | วิธีการตรวจสอบ |

|  |  |

| การซื้อส่วนได้เสียในการร่วมค้า |  |

|  |  |

| อ้างอิงหมายเหตุประกอบงบการเงินข้อ 6 เรื่องประมาณการทางบัญชีที่สำคัญและการใช้วิจารณญาณ และข้อ 13 เรื่อง ส่วนได้เสียในการร่วมค้า ในปี พ.ศ. 2566 กลุ่มกิจการได้ซื้อสัดส่วนการลงทุนร้อยละ 50 ในบริษัท ดับบลิวเอชเอ จีซี โลจิสติกส์ จำกัด (เดิมชื่อ บริษัท จีซี โลจิสติกส์ โซลูชั่นส์ จำกัด) ซึ่งประกอบธุรกิจเกี่ยวกับการขนส่ง การบริหารคลังสินค้า และการบรรจุเม็ดพลาสติก ในประเทศไทย ซึ่งกลุ่มกิจการปันส่วนต้นทุนการซื้อเงินลงทุนเสร็จสิ้นแล้วในระหว่างปี พ.ศ 2567 ผู้บริหารของกลุ่มกิจการประเมินว่าการจ่ายซื้อเงินลงทุนดังกล่าวถือเป็นการซื้อส่วนได้เสียในการร่วมค้าภายใต้คำนิยามที่ระบุไว้ในมาตรฐานการบัญชีฉบับที่ 28 เรื่องเงินลงทุนในบริษัทร่วมและการร่วมค้า อีกทั้งมาตรฐานการบัญชีฉบับดังกล่าว กำหนดให้ผู้บริหารต้องวัดมูลค่ายุติธรรมของสินทรัพย์สุทธิที่ระบุได้ที่ได้มาจากการจ่ายซื้อเงินลงทุนและพิจารณาการปันส่วนต้นทุนการซื้อเงินลงทุนตามมาตฐานการรายงานทางการเงินฉบับที่ 3 เรื่องการรวมธุรกิจ โดยมูลค่ายุติธรรมของสินทรัพย์สุทธิที่ระบุได้แสดงรวมอยู่ในต้นทุนของเงินลงทุน  ผู้บริหารประเมินมูลค่ายุติธรรมของสินทรัพย์สุทธิที่ระบุได้ที่ได้มาซึ่งมีมูลค่าเท่ากับ 2,201 ล้านบาท ส่วนใหญ่ประกอบด้วย ที่ดิน อาคารและอุปกรณ์ สินทรัพย์ความสัมพันธ์กับลูกค้า (Customer relationships) และสิทธิในสัญญาที่ทำกับลูกค้า (Order backlog) การวัดมูลค่ายุติธรรมดังกล่าวเป็นส่วนหนึ่งของการปันส่วนต้นทุนการรวมธุรกิจ   ข้าพเจ้าให้ความสำคัญกับเรื่องมูลค่ายุติธรรมของสินทรัพย์ความสัมพันธ์กับลูกค้า (Customer relationships) และสิทธิในสัญญาที่ทำกับลูกค้า (Order backlog) เนื่องจากผู้บริหารใช้วิธีคิดลดกระแสเงินสดซึ่งต้องอาศัยสมมติฐานในการคำนวณเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับการใช้ดุลยพินิจที่สำคัญของผู้บริหารในการประเมินความเป็นไปได้ของกระแสเงินสดในอนาคต และอัตราคิดลดที่ใช้ในการคำนวณดังกล่าว | วิธีการตรวจสอบของข้าพเจ้ารวมถึงเรื่องดังต่อไปนี้   อ่านสัญญาซื้อขายหุ้นเพื่อทำความเข้าใจในข้อกำหนดและเงื่อนไขต่างๆ และเพื่อทำความเข้าใจในรายการที่เกิดขึ้นกับผู้บริหาร  ประเมินการใช้ดุลยพินิจของผู้บริหารสําหรับการจัดประเภท เงินลงทุนดังกล่าวว่าเป็นการซื้อส่วนได้เสียในการร่วมค้าและการปฏิบัติตามหลักการของการรวมธุรกิจ  ประเมินความเหมาะสมของการระบุสินทรัพย์ที่ระบุได้ที่ได้มาและหนี้สินที่รับมา ณ วันที่ซื้อเงินลงทุน รวมถึงประเมินขั้นตอนการวัดมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วนต้นทุนการซื้อเงินลงทุน  ทดสอบการคํานวณมูลค่ายุติธรรมของสินทรัพย์ความสัมพันธ์กับลูกค้า (Customer relationships) และสิทธิในสัญญาที่ ทำกับลูกค้า (Order backlog) และประเมินความสมเหตุสมผลของข้อสมมติฐานที่สําคัญ ได้แก่ การคาดการณ์ของผู้บริหารเกี่ยวกับกำไรขั้นต้นที่จะเกิดขึ้นในอนาคต และอัตราการเติบโต รวมทั้งการเปรียบเทียบข้อสมมติฐานที่สําคัญกับสัญญาที่เกี่ยวข้องและแหล่งข้อมูล ภายนอกที่น่าเชื่อถือ และ   ประเมินอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกัน ที่สามารถอ้างอิงได้จากข้อมูลที่เปิดเผยโดยทั่วไป เพื่อประเมินว่าอัตรา คิดลดที่กลุ่มกิจการใช้อยู่ในเกณฑ์ที่สามารถยอมรับได้  จากการปฏิบัติงานตามวิธีการข้างต้น ข้าพเจ้าพบว่าการซื้อ เงินลงทุนใน บริษัท ดับบลิวเอชเอ จีซี โลจิสติกส์ จำกัด (เดิมชื่อ บริษัท จีซี โลจิสติกส์ โซลูชั่นส์ จำกัด) เป็นการซื้อส่วนได้เสียในการร่วมค้า ภายใต้คำนิยามที่ระบุไว้ในมาตรฐานการบัญชี และการข้อสมมติฐานที่ผู้บริหารใช้ในการประเมินมูลค่ายุติธรรมของสินทรัพย์ความสัมพันธ์กับลูกค้า (Customer relationships) และสิทธิในสัญญาที่ทำกับลูกค้า (Order backlog) มีความสมเหตุสมผลและเป็นไปตามวิธีการบัญชีในเรื่องการรวมธุรกิจ |

|  |  |